《次何少宰燕泉和陶六诗 其二》
明代·林俊

抱负良独往，谐世术竟疏。出门值岐路，决志归田庐。

力耕足年值，几案还吾书。林雨虎豹迹，薄暮关紫车。

老妻念凉寂，具酒烹园蔬。愧乏同心人，引杯明月俱。

随化终归尽，结束知安如。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。